*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*10. számú előterjesztés*

Bátaszék Város Önkormányzata Képviselő-testületének 2019. január 30-án,

16 órakor megtartandó ülésére

*Döntés „Az illegális hulladéklerakók felszámolása" című pályázat keretében támogatási kérelem benyújtásáról*

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2019. 01. 29. |

***Tisztelt Képviselő-testület!***

Az Innovációs és Technológiai Minisztérium, mint Támogató az Országos Hulladékgazdálkodási Terv céljainak megvalósítása érdekében nyilvános pályázati felhívást tett közzé önkormányzatok számára. Az Országos Hulladékgazdálkodási Terv adatai alapján az illegális hulladéklerakók száma meghaladhatja az 1000-et.

A pályázati támogatás tárgya: Az illegális hulladéklerakók felszámolása

A támogatás célja: a közterületen fellelhető illegálisan lerakott, elhagyott hulladék felszámolásának (elszállításának és kezelésének) elősegítése.

## A pályázat forrása : összesen legfeljebb 240.000.000,- forint.

A támogatás egyszeri, vissza nem térítendő támogatásnak minősül, amelynek rendelkezésre bocsátása egy összegben, előfinanszírozással történik. A támogatás maximális intenzitása 100%, az egy pályázattal elnyerhető támogatás összege legalább 500.000,- Ft, legfeljebb 3.000.000,- Ft. A csökkentett összeggel támogatható pályázatok esetében a pályázónak legalább a csökkentés mértékének megfelelő önrésszel kell rendelkeznie. Az önrész saját forrásból, bankhitelből és egyéb forrásból (így például tagi kölcsön), kifejezetten pénzügyi eszközökből állhat.

### Támogatható tevékenységek:

Az elhagyott hulladék felszámolására irányuló tevékenységek: az illegális hulladéklerakók felszámolása, ide értve a felszedett hulladékok hulladékgazdálkodási engedéllyel rendelkező szállítóval történő elszállítását és a program lebonyolításakor a hulladék átvételére jogosító, érvényes környezetvédelmi hatósági engedéllyel rendelkező hulladékkezelővel történő kezelését.

A megvalósítás során az elhagyott, vagy jogellenesen elhelyezett hulladékkal érintett terület(ek) teljes hulladékmentesítését kell elvégezni.

Nem támogatható tevékenységek

 Útfelújítási, útkarbantartási munkálatok.

Az önkormányzati, vagy állami tulajdonú területnek nem minősülő magánterületen elhagyott, vagy jogellenesen elhelyezett hulladék összegyűjtése, elszállítása és kezelése.

A tervezett projektek keretében felmerülő kármentesítési tevékenység.

A hulladék összegyűjtésére irányuló munkafolyamatok.

Eszközbeszerzés (pl. gépjármű).

Benyújtási időszak: 2019. 01. 28. – 2019. 02. 28.

A beadási határidő szempontjából az elektronikus úton (e-mailben) megküldött pályázati dokumentáció beérkezésének időpontja az irányadó.

Az elbírálás a (eredetileg vagy hiánypótlást követően) hiánytalan pályázati dokumentáció elektronikus úton történő beérkezésének sorrendjében történik. Pályázni a benyújtási időszakon belül forráskimerülésig lehet. A várhatóan támogatásra kerülő pályázatok száma 80.

A település közigazgatási területének több pontján található illegálisan lerakott, elhagyott hulladék. A 046/8 hrsz (1.sz. melléklet) területén található hulladék mennyisége közel 350m3. Ennek a lerakónak a felszámolását javasoljuk. A hulladék újrahasznosítható építési törmelék. Erről befogadói nyilatkozatot ad a Duna Trans Fuvarozási Bt. a fácánkerti hulladéklerakó telep tulajdonosa.

A szállítási és ártalmatlanítási költség összesen bruttó 3.150.362,-Ft összeget tesz ki. Önkormányzati saját forrásként 150.362,-Ft összegen felül, további 349.638,-Ft biztosítását javasoljuk. Ez összesen 500.000,-Ft saját forrást jelent.

***1.sz. H a t á r o z a t i j a v a s l a t :***

**„Az illegális hulladéklerakók felszámolása” elnevezésű pályázatra támogatási kérelem benyújtására**

Bátaszék Város Önkormányzatának Képviselő-testülete;

1. az „Illegális hulladéklerakó felszámolása Bátaszéken, 2019.” elnevezésű támogatási kérelem benyújtásával egyetért,
2. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.

*Határidő:* 2019. február 28.

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**„Az illegális hulladéklerakók felszámolása” elnevezésű pályázathoz saját forrás biztosítására**

Bátaszék Város Önkormányzatának Képviselő-testülete;

az „Illegális hulladéklerakó felszámolása Bátaszéken, 2019.” elnevezésű pályázat támogatási kérelem benyújtásához bruttó 500eFt önerőt biztosít az önkormányzat 2019. évi költségvetésének terhére.

*Határidő:* 2019. február 28.

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár